CELEX: 22016D0517
Language: hu
Date: 2015-02-25 00:00:00
Title: Az EGT Vegyes Bizottság 29/2015 határozata (2015. február 25.) az Európai Gazdasági Térségről szóló megállapodás XVII. mellékletének (Szellemi tulajdon) módosításáról [2016/517]

7.4.2016   
               
               
                  HU
               
               
                  Az Európai Unió Hivatalos Lapja
               
               
                  L 93/44
               
            AZ EGT VEGYES BIZOTTSÁG 29/2015 HATÁROZATA
      (2015. február 25.)
      az Európai Gazdasági Térségről szóló megállapodás XVII. mellékletének (Szellemi tulajdon) módosításáról [2016/517]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  Az árva művek egyes megengedett felhasználási módjairól szóló, 2012. október 25-i 2012/28/EU európai parlamenti és tanácsi irányelvet (1) bele kell foglalni az EGT-megállapodásba.
               
            
                  (2)
               
               
                  Gyakorlati okokból az EGT-megállapodás XVII. mellékletében a „JOGI AKTUSOK, AMELYEKET A SZERZŐDŐ FELEK TUDOMÁSUL VESZNEK” szakaszban szereplő jogi aktusokat újra kell számozni.
               
            
                  (3)
               
               
                  Az EGT-megállapodás XVII. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás XVII. melléklete a következőképpen módosul:
      
                  1.
               
               
                  A „JOGI AKTUSOK, AMELYEKET A SZERZŐDŐ FELEK TUDOMÁSUL VESZNEK” szakasz 10. pontjának (92/C-138/01 tanácsi állásfoglalás) és 11. pontjának (1992. október 27-i bizottsági közlemény) számozása 1. és 2. pontra változik.
               
            
                  2.
               
               
                  A melléklet a 9h. pont (2008/95/EK európai parlamenti és tanácsi irányelv) után a következő szöveggel egészül ki:
                  
                              „10.
                           
                           
                              
                                 32012 L 0028: Az Európai Parlament és a Tanács 2012. október 25-i 2012/28/EU irányelve az árva művek egyes megengedett felhasználási módjairól (HL L 299., 2012.10.27., 5. o.).
                              Az irányelv rendelkezései e megállapodás alkalmazásában a következő kiigazítással értendők:
                              
                                          a)
                                       
                                       
                                          Az EFTA-államok részt vesznek a 3. cikk (6) bekezdésében említett, a Belső Piaci Harmonizációs Hivatal által létrehozott nyilvánosan hozzáférhető egységes online adatbázis használatában. Szükség esetén az izlandi és norvég nyelvű fordítások elkészítésének költségeit az EFTA-államok viselik.
                                       
                                    
                                          b)
                                       
                                       
                                          Az EFTA-államok esetében a 8. cikkben említett alkalmazás ideje az a nap, amelyen a 2015. február 6-i 29/2015 EGT vegyes bizottsági határozat hatályba lép.”
                                       
                                    
                        
            2. cikk
      A 2012/28/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. február 26-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. február 25-én.
         
            
               az EGT Vegyes Bizottság részéről
            
            
               az elnök
            
            Gianluca GRIPPA
         
      
      
         (1)  HL L 299., 2012.10.27., 5. o.
      
      
         (*)  Alkotmányos követelmények fennállását jelezték.